ai4bharat/Pralekha huggingface dataset:
محنت اور روزگار کی وزارت
اخبار میں شائع گمراہ کن آرٹیکل پر ای پی ایف او کی وضاحت
نئی دہلی، 20 /نومبر 2020 ۔ لیبر اور روزگار کی وزارت کے تحت ایک آئینی تنظیم ایمپلائ پرویڈنٹ فنڈ آرگنائزیشن  نے کہا ہے کہ 18.11.2020 میڈیا کے ایک شعبے میں‘‘ ای پی ایف او ، فرمس ڈاؤن ان اکتوبر’’ کے موضوع کے ساتھ ایک مضمون شائع کیا گیا تھا۔ اس سلسلے میں ای پی ایف او نے واضح کیا ہے کہ آرٹیکل میں دی گئی معلومات غلط اور بے بنیاد ہے۔ شائع کئے گئے آرٹیکل میں دعوی کیا گیا ہے کہ ای پی ایف او کے ساتھ تعاون کرنے والے اداروں کی تعداد میں ستمبر 2020 کے مقابلے میں اکتوبر میں30 ہزار 800 کی کمی آئی ہے اور اس کے ساتھ ہی پچھلے مہینے کے مقابلے میں اکتوبر میں تعاون کرنے والے اراکین کی تعداد میں 1.8 لاکھ کی کمی درج کی گئی۔ ای پی ایف او نے اس بات پر زور دیا ہے کہ تعاون کرنے و الے اراکین اور اداروں کے سلسلے میں شائع ڈیٹا، تنخواہ کی بنیاد پر کسی بھی مہینے کے لئے ای پی ایف او کے سرکاری اعداد وشمار کے ساتھ مل نہیں کھاتا ہے ۔ ای پی ایف او نے کہا کہ شائع ڈیٹا ای پی ایف او کے اعداد وشمار پر مبنی نہیں ہے اور غلط ہے۔
تعاون کرنے والے اراکین اور اداروں کے سلسلے میں ای اپی ایف او کا سرکاری ڈیٹا ہر مہینے کی 20 تاریخ کو پےرول ڈیٹا کے طور پر شائع کیا جاتا ہے۔ کسی بھی تنخواہ والے مہینے کے لئے پےرول ڈیٹا ای سی آر داخل کرنے کی طے تاریخ سے ایک مہینے کے بعد لیا جاتا ہے۔ مثال کے طور پر ستمبر 2020 کا ڈیٹا صرف 15.12.2020 کو لیاجائے گا۔ آخر پیرول ڈیٹا 20.10.2020 کو شائع کیا گیا تھا جو ظاہر کرتا ہے کہ اپریل اور مئی 2020 کو چھوڑ کر اگست 2020 تک کل پےرول کے جوڑ میں مسلسل اضافے کا رجحان رہا ہے۔ ستمبر مہینے کے لئے ای پی ایف او کا پے رول ڈیٹا 20.11.2020 کو شائع کیا جائے گا۔
ای پی ایف او میں، اراکین اور حصے دار اداروں کے تعاون کے سلسلے میں ڈیٹا کسی خاص تنخواہ کے ماہ کے لئے اداروں کے ذریعہ داخل کئے گئے الیکٹرانک چالان اینڈ ریٹرن  سے لیا جاتا ہے۔ اسی سی آر داخل کرنے کی طے تاریخ اگلے مہینے کی 15 تاریخ کو ہوتی ہے، لیکن ایمپلائر تاخیر کی مدت کے لئے سود کے ساتھ ادائیگی کرسکتا ہے۔
ای پی ایف او نے کہا‘‘ اس لچیلے پن کی وجہ سے طے تاریخ کے بعد بھی ای سی آر درج کرنے میں اہل ہونے کے لئے ، ای پی ایف او کے تعاون کرنے والے رکن اور ادارے کے ڈیٹا کسی بھی تنخواہ کے ماہ کے لئے جوڑے جاسکتے ہیں۔ اس سلسلے میں اکتوبر 2020 کے لئے تعاون کرنے والے اراکین اور اداروں کی 16.11.2020 کو گنتی کرنا پوری طرح سے غلط ہے۔ ای پی ایف او نے مزید کہا کہ ڈیٹا کی متحرک فطرت پر غور کئے بغیر نہ معلوم ذرائع سے حاصل ادھورے ڈیٹا کو شائع کرنا بے حد قابل اعتراض ہے۔
وزیراعظم کا دفتر
وزیراعظم نے گیتا جینتی کے موقع پر عوام کو مبارکباد دی ہے
وزیراعظم جناب نریندر مودی نے گیتا جینتی کے موقع پر عوام کو مبارکباد دی ہے۔ اس موقع پر وزیراعظم نے گیتا پر اپنی حال ہی میں کی گئیں دو تقریروں کا بھی ذکر کیا ہے۔
سلسلے وار ٹوئٹ میں وزیراعظم نے کہا:
’’آج، گیتا جینتی کے موقع پر اپنی دو حالیہ تقریریں پیش کررہا ہوں جو میں نے گیتا پر دی تھیں‘‘۔
سوامی چند بھاوا نندا کی بھگوت گیتا کے ای۔ بک ورژن کا اجراء
گیتا پر مختلف ماہرین کے تبصروں کے ساتھ ایک مخطوطہ کا اجراء
सर्वोपनिषदो गावो दोग्धा गोपाल नन्दन:।
पार्थो वत्स: सुधीर्भोक्ता दुग्धं गीतामृतं महत्।।
गीता जयंती की हार्दिक शुभकामनाएं।
گیتا جینتی پر مبارکباد،
زندگی کے بہت سے زاویوں کے لئے عملی رہنمائی کرنے والی کتاب، یہ دیکھ کر انتہائی مسرت ہوتی ہے کہ گیتا کی تعلیمات، دنیا بھر میں زور و شور سے گردش کررہی ہیں۔
۔۔۔۔۔۔۔۔۔۔۔ ۔
ش ح۔ح ا ۔ن ا۔

U-14244
(
وزیراعظم کا دفتر
کینیڈا کے وزیر اعظم سے وزیر اعظم مودی کی ملاقات
وزیر اعظم جناب نریندر مودی نے 10 ستمبر کو نئی دہلی میں جی 20 سربراہ اجلاس سے علیحدہ کینیڈا کے وزیر اعظم جناب جسٹن ٹروڈو سے ملاقات کی۔
وزیر اعظم ٹروڈو نے بھارت کی جی 20 صدارت کی کامیابی پر وزیر اعظم کو مبارکباد دی۔
وزیر اعظم نے اس بات کو اجاگر کیا کہ بھارت اور کینیڈا کے تعلقات مشترکہ جمہوری اقدار، قانون کی حکمرانی کے احترام اور عوام کے درمیان مضبوط تعلقات پر مبنی ہیں۔ انھوں نے کینیڈا میں انتہا پسند عناصر کی بھارت مخالف سرگرمیوں کو جاری رکھنے کے بارے میں اپنی سخت تشویش کا اظہار کیا۔ وہ علیحدگی پسندی کو فروغ دے رہے ہیں اور بھارتی سفارت کاروں کے خلاف تشدد بھڑکا رہے ہیں، سفارتی عمارات کو نقصان پہنچا رہے ہیں، اور کینیڈا اور اس کی عبادت گاہوں میں بھارتی برادری کو دھمکاتے ہیں۔ ایسی قوتوں کی منظم جرائم، منشیات کے گروہوں اور انسانی اسمگلنگ کے ساتھ ساز باز کینیڈا کے لیے بھی تشویش کا باعث ہونا چاہیے۔ اس طرح کے خطرات سے نمٹنے میں دونوں ممالک کا تعاون ضروری ہے۔
وزیر اعظم نے اس بات کا بھی ذکر کیا کہ بھارت اور کینیڈا کے تعلقات کی ترقی کے لیے باہمی احترام اور اعتماد پر مبنی تعلقات ضروری ہیں۔
وزارتِ تعلیم
مرکزی وزیر تعلیم نے بین الاقوامی یوم خواتین کے موقع پر
طالبات کے ساتھ گفتگو کی
طلبہ کو این ای پی 2020 کا برانڈ امبیسڈر بننا چاہئے: جناب پوکھریال
وزیر تعلیم نے جے این وی، لیہہ کی پدما انگمو کو خوشیوں کی برانڈ امبیسڈر قرار دیا
نئی دلی، 08؍ مار چ، مرکزی وزیر تعلیم جناب رمیش پوکھریال نشنک نے آج بین الاقوامی یوم خواتین کے موقع پر طالبات کے ساتھ ورچوول طریقے سے گفتگو کی۔ ملک بھر کے مختلف اسکولوں کی چھٹی سے 12ویں جماعت تک کی چنندہ طالبا ت نے اس میں شرکت کی اور خواتین کو تفویض اختیارات اور ملک کی تعمیر میں خواتین کے رول کے بارے میں اپنے خیالات کا اظہار کیا۔ اسکولی تعلیم اور خواندگی کی سکریٹری محترمہ انیتا کروال اور وزارت کے دیگر سینئر عہدیدار اس موقع پر موجود تھے۔
دہرادون کے کیندریہ ودیالیہ کی گارگی، گوہاٹی کے گروکل گرامر اسکول کی آرادھنا برووا، مہسانا کے جے این وی کی دھرو پٹیل، رائے پور میں ہولی ہرٹس ایجوکیشنل اکیڈمی کی ناکیہ ملک، کوچی میں بحریہ کے اڈے پر کندریہ ودیالیہ -2 کی آریہ منوج اور جے این وی، لیہہ کی پدما انگمو نے اپنی زندگی کے مقصد ، ملک کے لئے اپنے ویژن اور ان طریقوں کے بارے میں بتایا کہ کس طرح وہ اپنے ملک کی ترقی کے لئے تعاون کریں گی ۔
طالبات سے خطاب کرتے ہوئے جناب پوکھریال نے کہا کہ اگر آپ ایک مرد کو تعلیم دیتے ہیں، تو صرف ایک شخص کو تعلیم دیتے ہیں، لیکن اگر آپ ایک خاتون کو تعلیم دیتے ہیں، تو ایک قوم کوتعلیم دیتے ہیں۔ تعلیم ہر ایک کی انفرادی زندگی کا اٹوٹ حصہ ہے اور جب لڑکیاں تعلیم یافتہ ہوتی ہیں، تو ملک بااختیار بنتے ہیں۔ انہوں نے مزید زور دے کر کہا کہ طلبہ کو قومی تعلیمی پالیسی 2020 کا برانڈ امبیسڈر بننا چاہئے۔ انہوں نے کہا کہ این ای پی خواتین کو بااختیار بنائے گی اور انہیں آگے آر کر قیادت کرنے کے قابل بنائے گی۔
اس موقع پر جناب پوکھریال نے لیہہ کے جواہر نوودیہ ودیالیہ کی پدما انگمو کو خوشیوں کی برانڈ امبیسڈر قرار دیا۔ ملک کی خدمت کے لئے اپنے خوابوں اور امنگوں کے اظہار پر طالبات کی ستائش کرتے ہوئے وزیر موصوف نے کہا کہ ہندوستان کے نوجوان ذہن دنیا کا سامنا کرنے اور اپنی محنت اور لگن کے ساتھ اسے ایک بہتر مقام بنانے کے لئے تیار ہیں۔انہوں نے مزید زور دے کر کہاکہ آج کا نوجوان کل کا مستقبل ہے۔
مرکزی وزیر نے آتم نربھر بننے کی امنگ رکھنے کےلئے تمام نوجوان لڑکیوں کی ستائش کی۔ انہوں نے ان پر اس اعتماد کا اظہار کیا کہ یہ تمام نوجوان لڑکیاں ملک کو نئی بلندیوں پر لے جائیں گی۔
اس موقع پر سی بی ایس ای سے الحاق شدہ اسکولوں کے ذریعے 3 گرافک ناول کو بھی وزیر تعلیم نے جاری کیا۔یہ ناول تیسری سے 12ویں کلاس تک کے این سی ای آر ٹی کے نصاب پر مبنی ہیں اور انہیں طلبہ میں 21ویں صدی کی ہنرمندی کو فروغ دینے کے لئے تیار کیا گیا ہے۔
وزارت خزانہ
سی بی ڈی ٹی نے انکم ٹیکس رولز1962 کے فارم نمبر10بی میں ترمیم کا مسودہ جاری کیا
نئی دہلی،21/ مئی۔انکم ٹیکس ایکٹ 1961 کی دفعہ 12اے، ایکٹ کی دفعہ 11-12 کے لئے قابل عمل شرائط قائم کرتی ہے۔ذیلی دفعہ کی شق ) بی) کی ایک ایسی شرط ہے جہاں ٹرسٹ یا ادارے کی کل آمدنی کا حساب دفعہ11 اور 12 پر کوئی اثر ڈالے بغیر زیادہ سے زیادہ آمدنی پر گزشتہ سال کوئی انکم ٹیکس نہیں لیا گیا ہے۔اس کا مطلب ہے کہ زیر تبصرہ سال کے دوران اکاؤنٹینٹ کے ذریعہ دفعہ 288 کی ذیلی دفعہ میں کی گئی وضاحت کے ذریعہ آمدنی کا آڈٹ کیاگیا ہے۔
یہ دفعہ مزید کہتی ہے کہ مذکورہ آمدنی والا شخص جائزے کے متعلقہ سال کے لئے اسے اپنے رٹرن میں ظاہر کرے گا۔مجوزہ فارم پر کئے گئے آڈٹ کی رپورٹ ایسے اکاؤنٹینٹ کے ذریعہ دستخط شدہ اور ترتیب شدہ ہوگی اور مجوزہ تفصیلات کو بھی دینا ہوگا۔
اس کے مطابق انکم ٹیکس رولز 1973 کے ذریعہ جو یکم اپریل 1973 کے ضابطے 17 بی اور فارم 10 بی جو اس مقصد کے لئے انکم ٹیکس رولز 1962 میں شامل کیا گیا ہے۔ضابطہ کا رول بھی یہ کہتا ہے کہ ٹرسٹ یا ادارے کے کھاتوں کی آڈٹ کی رپورٹ کو فارم نمبر 10 بی میں درج کرنا ہوگا۔فارم نمبر 10 بی، آڈٹ رپورٹ فراہم کرنے کے علاوہ جدول کے مطابق‘‘ اسٹیٹمنٹ آف پارٹی کولز’’ کا اندراج بھی فراہم کرتا ہے۔
چونکہ رولز آف فارم کا اعلان بہت قبل ہوا تھا اس لئے انہیں موجودہ دور کی ضرورتوں کے ساتھ ہم آہنگ کرنے کی ضرورت ہے۔
مذکورہ بالا کہ تناظر میں رولز آف فارم میں درج ذیل کے ذریعہ ترمیم کی تجویز پیش کی گئی ہے۔
- رول 17 بی کو نئے رول 17 بی کے ساتھ اور
- فارم نمبر 10 بی نئے فارم نمبر 10 بی کے ساتھ
مذکورہ بالا ترمیمات والی تجویز کا مسودرہ نوٹیفیکشن تیار کیا گیا ہے اور اسے تمام شراکت داروں اور عوام کی آرا معلوم کرنے کے لئےwww.incometaxindia.gov.in پر اپ لوڈ کردیا گیا ہے۔ ڈرافٹ رولز پر آرا 5جون 2019 تک ای میل ایڈریس niraj.kumar82[at]nic[dot]in, پر بھیجی جاسکتی ہے۔
سماجی انصاف اور تفویض اختیارات کی وزارت
ڈاکٹر ویریندر کمار نے سماجی انصاف اور تفویض اختیارات کے مرکزی وزیر کے عہدے کا چارج سنبھالا
محترمہ پرتیما بھومک اور جناب اے-نرائن سوامی نے سماجی انصاف اور تفویض اختیارات کی وزارت میں وزرائے مملکت کی حیثیت سے عہدے کا چارج سنبھالا
نئی دہلی،8 جولائی 2021/ ڈاکٹر وریندر کمار نے آج نئی دہلی میں مرکزی وزیر برائے سماجی انصاف اور تفویض اختیارات کے عہدے کی ذمہ داری سنبھال لی ہے۔ ڈاکٹر وریندر کمار اور سماجی انصاف اور تفویض اختیارات کے وزیر مملکت جناب رام داس اتوالے کی موجودگی میں محترمہ پرتیما بھومک اور جناب اے-نارائن سوامی نے بھی سماجی انصاف اور تفویض اختیارات کی وزارت میں وزرائے مملکت کی حیثیت سے اپنے اپنے عہدے کا چارج سنبھالا۔ ان کا خیر مقدم جناب آر سبرامنیم ، سکریٹری ، محکمہ سماجی انصاف اور تفویض اختیارات  اور محترمہ انجلی بھاور ا ، سکریٹری محکمہ برائے معذور افراد کے تفویض اختیارات  نے دونوں محکموں کے اعلی افسران کے ساتھ مل کر کیا۔
ذرائع ابلاغ سے بات کرتے ہوئے ڈاکٹر وریندر کمار نے کہا کہ یہ ان کے لئے اعزاز کی بات ہے کہ وزیراعظم کے ویژن ’سب کا ساتھ ، سب کا وکاس‘ کو آگے لے کر جائیں۔ وزیر موصوف نے مزید کہا کہ ان کی کوشش ہوگی کہ وہ سماجی انصاف اور تفویض اختیارات کے وزیر کے ذریعہ جو کام پہلے سے ہی اچھے ہورہے ہیں ، کو آگے بڑھایا جائے۔ انہوں نے کہا کہ وہ معاشرے کے ان کم مراعات یافتہ یا محروم افراد کے لئے کام کرنا اپنی خوش قسمتی محسوس کرتے ہیں، جن کی زندگی جدوجہد اور مشکلات سے بھری ہوئی ہے۔ یہ ان کے لئے ایک اچھا موقع ہے کہ وہ مشکل حالات میں زندگی گزار رہے لوگوں کی زندگی میں اپنا بھرپور کردار ادا کرنے کے قابل ہوجائیں اور ان کی زندگیوں میں تبدیلی لاکر ایک فرق پیدا کریں۔ وزیر موصوف نے مزید کہاکہ پسماندہ طبقوں کے لئے کام کرنا ایک اجتماعی کوشش ہوگی جس میں ان کے لئے تیار کردہ پالیسیوں اور پروگراموں کے نفاذ کے لئے لوگوں کے خیالات اور مشوروں کو شامل کیا جائے۔
جناب وریندر کمار اس وقت مدھیہ پردیش کے ٹیکم گڑھ حلقے سے رکن پارلیمان ہیں۔ وہ 1996 سے مسلسل لوک سبھا کے لئے منتخب ہوئے ہیں۔ جناب وریندر کمار کئی اہم کمیٹیوں کے رکن رہ چکے ہیں۔ وہ مصیبت میں لوگوں کی معاشرتی اور معاشی حیثیت کو بڑھانے میں مدد کرنے، باصلاحیت افراد کو ان کی ترقی کے مواقع تلاش کرنے، معاشرتی برائیوں کے خلاف جنگ لڑنے اور اسکولوں میں تعلیم کے معیار کو بہتر بنانے کی کوششوں میں خصوصی دلچسپی لیتے ہیں۔
ش ح۔ ش ت۔ج
Uno-6363
(Visitor Counter : 135
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ قومی شاہراہ 344 اے پر پھگواڑہ سے روپ نگر تک 4 لین چوڑے سیکشن کو ہائبرڈ اینوئٹی موڈ میں 1.367 کلومیٹر کی لمبائی پر محیط 80 کروڑ روپے کی لاگت سے تعمیر کیا جارہا ہے
پنجاب میں سڑک کے بنیادی ڈھانچے کو فروغ دینے کی خواہش کے ساتھ این ایچ اے آئی نے قومی شاہراہ 4 اے پر پھگواڑہ سے روپ نگر تک 344 لین چوڑا سیکشن تیار کیا ہے۔
مرکزی وزیر برائے روڈ ٹرانسپورٹ اینڈ ہائی ویز جناب نتن گڈکری نے سلسلہ وار ٹوئٹس میں کہا کہ یہ پروجیکٹ ہائبرڈ اینوئٹی موڈ میں1367 کروڑ روپے کی لاگت سے 80 کلومیٹر طویل ہے۔ یہ سیکشن بڑے شہروں امرتسر - جالندھر - چنڈی گڑھ کو جوڑتا ہے اور کپورتھلہ، جالندھر، لدھیانہ، روپڑ اور موہالی تک محیط ہے۔
وزیر نے کہا کہ اس سے جالندھر سے چنڈی گڑھ تک سفر کا وقت تقریباً آدھا ہو جائے گا اور کھٹکرکلاں تک براہ راست رسائی فراہم ہوگی جو شہید بھگت سنگھ کا آبائی گھر ہے۔
جناب گڈکری نے کہا کہ پائیدار بنیادی ڈھانچے کی تعمیر کے لیے وزیر اعظم جناب نریندر مودی کے وژن کی روشنی میں یہ گرین ہائی وے پھولدار پودوں سے آراستہ ہے۔ یہ پنجاب کی محفوظ ترین شاہراہوں میں سے ایک سمجھا جاتا ہے اور خطے میں سماجی و اقتصادی ترقی کو فروغ دیتا ہے۔
بہت چھوٹی، چھوٹی اور درمیانی صنعتوں کی وزارت
کےوی آئی سی نے کھادی کے لیے سینٹر آف ایکسلینس کے ذریعہ تیار کردہ نالج پورٹل کا آغاز کیا
کھادی کے لیےمعلومات کا پورٹل ایک پلیٹ فارم ہے جسے کھادی کے لیے سینٹر آف ایکسیلنس نے کھادی اداروں کو ڈیزائن کی ہدایات فراہم کرنے کے لیے تیار کیا ہے۔ پورٹل کا افتتاح محترمہ پریتا ورما، سی ای او- کے وی آئی سی ، نے 14 جولائی 2022 کو کیا تھا۔ کھادی اداروں کی مدد کے لیے ایم ایس ایم ای ،کےوی آئی سی ،کی وزارت نے این آئی ایف ٹی میں کھادی کے لئے سینٹر آف ایکسی لینس قائم کیا ہے۔
کھادی کے لیے نالج پورٹل کھادی اداروں کے وسیع تر حصے میں ڈیزائن سے متعلق معلومات کو پھیلانے کی کوشش کرتا ہے۔ پورٹل خاص طور پر کھادی کے لیے موزوں رجحانات کو آسان بنا کر ڈیزائن میں سہولیات پیدا کرنے کا ارادہ رکھتا ہے۔ اس سلسلےمیں چار کہانیوں/ڈیزائن کے پہلوؤں کا تصور قائم کیا گیا ہے اور جلد I میں اُسےپیش کیا گیا ہے۔ ہر کہانی کا ایک کلیدی عنوان ، رنگ پیلیٹ، اور بنے ہوئے ڈیزائن کے لئے ڈائریکشنس، پرنٹس، تانے بانے کی ترتیب اور سطحوں کے لیے ہدایات ہیں۔ ہر کہانی کو دو حصوں میں تقسیم کیا گیا ہے - گھر اور ملبوسات۔ تھیمز کے علاوہ، پورٹل گھر اور ملبوسات دونوں کے لیے سائز چارٹس، سلیویٹ بورڈ، بٹن اور بندش، سیون اور فنشز بھی فراہم کرتا ہے۔
موسموں اور رجحانات کے مطابق ہدایات فراہم کرنے کے لیے معلومات کو سال میں دو بار اپ ڈیٹ کیا جائے گا۔ یہ تصور کیا جاتا ہے کہ یہ معلومات نہ صرف کھادی اداروں کے لیے بلکہ کھادی کے لیے ملبوسات، گھریلو مصنوعات اور پیکیجنگ کو تیار کرنے میں مدد فراہم کرنے والی تنظیموں کے لیے بھی اہمیت کی حامل ہوں گی۔ پورٹل میں سمت کے طور پر دکھائے گئے ٹیکسٹائل کو خاص طور پر کھادی کے دھاگے کی مختلف موٹائیوں کا استعمال کرتے ہوئے بنایا گیا ہے تاکہ گھر اور ملبوسات کے لیے بناوٹ اور ڈھانچے بنانے کے امکانات کو تلاش کیا جا سکے۔
پورٹل سینٹر آف ایکسیلنس فار کھادی کی ویب سائٹ پر دستیاب کرایا جائے گا اور www.coek.in پر اس تک رسائی حاصل کی جا سکتی ہے۔
وزارت خزانہ
ریئل اسٹیٹ ڈیولپرس اور مکان کے خریداروں کو انکم ٹیکس میں راحت
نئی دہلی،13 نومبر ، عزت مآب وزیر خزانہ کے 12 نومبر 2020 کو اعلان کردہ آتم نربھر بھارت کےپیکیج 3.0 کے ایک حصے کے طور پر ریئل اسٹیٹ ڈیولپرس اور مکان خریدنے والوں کو انکم ٹیکس میں کچھ راحت دی گئی ہے۔
دو ہزار اٹھارہ تک انکم ٹیکس قانون 1961  کی دفعہ 43 سی اے کے تحت فروخت کے لیے اعلان کردہ تجویز کے تعلق سے سرکل شرح کے زیادہ ہونے کی صورت میں ریئل ا سٹیٹ انوینٹری کی منتقلی کے لیے فروخت کی تجویز پر اسٹیمپ ڈیوٹی کی مالیت  کی ڈیمنگ کی سہولت فراہم کی گئی ہے ۔ نتیجے کے طور پر قانون کی دفعہ 56  ایکس کے تحت خریدار کے معاملے میں اسٹیمپ ڈیوٹی کی قدر خریداری کی تجویز کی شکل میں مانا گیا ہے۔
ریئل اسٹیٹ ڈیولپروں اور خریداروں کو راحت فراہم کرنے کی خاطر مالی ایکٹ 2018 میں پانچ فیصد کا ایک سیف ہاربر دستیاب کرایا گیا تھا۔ اس کے نتیجے میں اِن ڈیمنگ ضابطوں کو صرف اسی صورت میں استعمال میں لایا گیا تھا جب فروخت / خریداری کی تجویزوں اور سرکل شرح کے درمیان کا فرق پانچ فیصد سے زیادہ ہو۔ اس معاملے میں مزید راحت فراہم کرنے کی غرض سے سیف ہاربر کو پانچ فیصد سے بڑھا کر دس فیصد کردیا گیا۔ اس لیے اس وقت صرف ریئل اسٹیٹ ڈیولپروں اور خریداروں کے لیے انھیں معاملوں میں سرکل شرح کو فروخت/ خریداری تجویزوں کے طور پر مانا جانا چاہیے جہاں سمجھوتوں کی قدر اور سرکل شرح کے درمیان فرق دس فیصد سے زیادہ ہو۔
ریئل اسٹیٹ سیکٹرمیں مانگ کو بڑھاوا دینے اور ریئل اسٹیٹ ڈیولپرس کو سرکل شرح سے کافی کم شرح پر اپنی غیر فروخت شدہ انوینٹری کو فروخت کے لائق بنانے اور مکان کے خریداروں کو فائدہ پہنچانے کے لیے قانون کی دفعہ 43 سی اے کے تحت دو کروڑ روپئے کی مالیت تک کے رہائشی یونٹوں کو صرف ابتدائی فروخت کے سلسلے میں اس سیف ہاربر کو 12 نومبر 2020 سے 30 جون 2021 کے عرصے کے لیے 10 فیصد سے اور آگے بڑھا کر 20 فیصد کردیا گیا ہے۔
اس سلسلے میں قانون کی سازی کی ترمیمات مناسب وقت پر تجویز کی جائیں گی۔
وزیراعظم کا دفتر
وزیر اعظم نے مدھیہ پردیش کے ریوا میں ہوئے سڑک حادثہ میں لوگوں کی موت پر غم کا اظہار کیا
وزیر اعظم نے پی ایم این آر ایف سے معاوضہ کی رقم کا اعلان کیا
وزیر اعظم جناب نریندر مودی نے مدھیہ پردیش کے ریوا میں ہوئے سڑک حادثہ میں لوگوں کی موت پر گہرے رنج و غم کا اظہار کیا ہے۔ وزیر اعظم نے اس حادثہ میں مرنے والے ہر فرد کے اہل خانہ کو دو لاکھ روپے اور زخمیوں کو 50 ہزار روپے کے معاوضہ کا اعلان بھی کیا۔ وزیر اعظم نے یہ بھی کہا کہ ریاستی حکومت کی نگرانی میں مقامی انتظامیہ متاثرین کو ہر ممکن مدد فراہم کر رہی ہے۔
وزیر اعظم کے دفتر نے ٹوئٹ کیا؛
’’مدھیہ پردیش کے ریوا میں نیشنل ہائی وے پر ہوا حادثہ دل دہلا دینے والا ہے۔ اس میں جنہوں نے اپنوں کو کھویا ہے، ان کے تئیں میں تعزیت کا اظہار کرتا ہوں۔ اس کے ساتھ ہی تمام زخمیوں کے جلد صحت یاب ہونے کی دعا کرتا ہوں۔ ریاستی حکومت کی نگرانی میں مقامی انتظامیہ متاثرین کی ہر ممکن مدد میں لگی ہوئی ہے۔‘‘
وزیر اعظم نے مدھیہ پردیش میں ہوئے اندوہناک بس حادثہ میں ہر ایک متوفی کے اہل خانہ کو پی ایم این آر ایف کی طرف سے 2 لاکھ روپے کے معاوضہ کا اعلان کیا ہے۔ زخمیوں کو 50 ہزار روپے دیے جائیں گے۔
وزارت خزانہ
انکم ٹیکس محکمہ کی طرف سے نظرثانی شدہ انکم ٹیکس انفارمینٹس ریوارڈ اسکیم، 2018 جاری
نئی دہلی۔01؍جون۔کالے دھن کو اُجاگر کرنے اور ٹیکس چوری کے معاملات میں کمی لانے کے لئے انکم ٹیکس محکمہ کی طرف سے کی جانے والی کوششوں میں عوام کی شراکت داری حاصل کرنے کے مقصد انکم ٹیکس محکمہ نے ’’انکم ٹیکس انفارمینٹس ریوارڈ اسکیم، 2018‘‘ جاری کیا ہے۔ اس نئی اسکیم سے اس سے پہلے 2007 میں جاری ریوارڈ اسکیم مسترد ہوگئی ہے۔
نظرثانی شدہ اسکیم کے تحت ہندوستان میں آمدنی یا اثاثوں پربہت زیادہ ٹیکس چوری کے بارے میں جو کہ انکم ٹیکس ایکٹ 1961 کے تحت کارروائی کئے جانے کے لائق ہے، کے سلسلے میں انکم ٹیکس محکمہ میں انویسٹی گیشن ڈائریکٹوریٹ کے متعینہ افسران کو طے شدہ انداز میں خصوصی معلومات دینے والے شخص کو 50 لاکھ روپئے کا انعام دیا جاسکتا ہے۔ مزید برآں حکومت ہند نے اس سے پہلے کالا دھن  اور ٹیکس ایکٹ ، 2015 کے نفاذ کو متعارف کرایا تھا تاکہ وہ لوگوں کے ذریعے بیرونی ملکوں میں جمع کیے گئے خصوصی اثاثوں اور آمدنی کے بارے میں جانچ کرسکےجن پر بھارت میں ٹیکس عائد ہوتی ہے اور حکومت اس پر ٹیکس وصول کرسکے اور جرمانہ اور قانونی چارہ جوئی جیسی دیگر کارروائیا ں کرے۔ کالے دھن  اور ٹیکس ایکٹ 2015 کے نفاذ کے تحت کارروائی کرنے کے لائق اس طرح کی آمدنی اور اثاثوں کے بارے میں معلومات دینے والے لوگوں کی حوصلہ افزائی کرنے کے مقصد سے نئی ریوارڈ اسکیم میں پانچ کروڑ ریوارڈ شروع کیا گیا ہے۔ انعام کی مقدار زیادہ رکھی گئی ہے تاکہ بیرونی ملکوں میں ممکنہ ذرائع کو اپنی طرف راغب کیا جاسکے۔ اس اسکیم کے تحت بیرون ملکوں میں جمع آمدنی اور اثاثوں پر ٹیکس چوری کے بارے میں طے شدہ انداز میں خصوصی معلومات دینے والے شخص کو انعام دیا جاسکتا ہے۔
اس اسکیم کے تحت معلومات طے شدہ انداز میں ڈائرکٹر جنرل آف انکم ٹیکس  کو دی جائےگی یا اس افسر کو معلومات دی جائے گی جسے وہ اپنی طرف سے اختیار دے دے۔ اس اسکیم کے تحت غیرملکی بھی ریوارڈ کے مستحق ہوں گے۔ معلومات دینے والے لوگوں کی شناخت کو خفیہ رکھا جائیگا اور سختی کے ساتھ رازداری برقرار رکھی جائے گی۔
نظرثانی شدہ ریوارڈ اسکیم کی تفصیلات انکم ٹیکس انفارمینٹس ریوارڈ اسکیم ، 2018 میں دستیاب ہیں جس کی نقل انکم ٹیکس کے دفاتر اور انکم ٹیکس محکمہ کی سرکاری ویب سائٹ www.incometexindia.gov.in پر موجود ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ن ا ۔ع ن
U-2883
(Visitor Counter : 106
ریلوے کی وزارت
آر پی ایف میں کانسٹیبل اور اے ایس آئی کی 9500 اسامیوں کے لیے سوشل میڈیا میں فرضی بھرتی نوٹیفکیشن سے متعلق وضاحت
ریلوے پروٹیکشن فورس میں کانسٹیبل اور معاون سب انسپکٹر کی 9500 اسامیوں پر بھرتی سے متعلق سوشل میڈیا اور اخبارات میں فرضی پیغام کی ترسیل کی جا رہی ہے۔ یہاں یہ مطلع کیا جاتا ہے کہ آر پی ایف یا وزارت ریلوے کے ذریعہ اپنی سرکاری ویب سائٹوں پر یا کسی پرنٹ یا الیکٹرانک میڈیا کے ذریعہ ایسا کوئی نوٹیفکیشن جاری نہیں کیا گیا ہے۔
یہ دوہرایا جاتا ہےکہ یہ خبر فرضی ہے اور اسے تمام تر مشہور اور ذمہ دار میڈیا کے ذریعہ نظر انداز کیا جانا چاہئے۔
سائنس اور ٹیکنالوجی کی وزارت
کم کمیت والے سرخ ستارے اپنی بے قاعدہ حالت میں لیتھیم کی وافر مقدار کے باعث2 ملین سال تک چمکتےرہتے ہیں
نئی دہلی۔ 02 جون ستاروں کے مشاہدات سے اخذ کی گئی لیتھیم کی کثرت اورنظریاتی طور پر پیش کی گئی وافر مقدار کے مابین فرق ماہرین فلکیات کے لیے طویل عرصے سے دلچسپی باعث رہا ہے۔
انڈین انسٹی ٹیوٹ آف ایسٹرو فزکس کے سائنس دانوں نے کم کمیت والے سرخ ستاروں کےجھنڈ میں لیتھیم کی پیداوار کے لیے کارفر میکانزم کی دریافت کی ہے۔ کم کمیت والے سرخ ستاروں کے جھنڈ میں عام طور پر کثرت سے لیتھیم دریافت کرنے کے بعد ، اب سائنس دانوں نے وافر مقدار میں لیتھیم کی پیداوار کی جگہ کے طور پر ستارے کے ارتقاء کےلیے ہیلیم کے تابناک مرحلے کا پتہ لگایا ہے ۔ منتقلی کا یہ مرحلہ تقریبا 2 ملین سال تک جاری رہتا ہے ، اس دوران مرکز میں غیر فعال ہی-کور آرجی بی ستارے ہیلیم کور برننگ سرخ ستاروں کے جھنڈ میں تبدیل ہو جاتے ہیں ۔
حال ہی میں ، حکومت ہند کا ایک خودمختار ادارہ ، انڈین انسٹی ٹیوٹ آف ایسٹرو فزکس  بنگلورو کے محکمہ سائنس و ٹکنالوجی میں ماہرین فلکیات کے ایک گروپ کو ، 2 ملین سال کے ہیلیم فلشینگ مرحلے کے دوران ، لی انہانسمنٹ کے شواہد ملے ہیں۔ اس کے بعد ایسے ستاروں کی لی انہانسمنٹ میں تیزی سے کمی واقع ہوئی ہے۔ ان کے کام کے مطابق ، ایسا لگتا ہے کہ بڑے ستارے میں لی انہاسمنٹ ایک عارضی رجحان ہے۔
ممتاز مصنف جناب رگھوبر سنگھ نے کہا ، "لیتھیم کی پیداوار کی فہم سے قطع نظر، ہمارے پاس ہی-فلش مرحلے کے بارے میں زیادہ بصیرت نہیں ہے ۔ یہ نئے نتائج مزید مشاہدات کے ساتھ ساتھ نظریاتی ماڈل کو بھی متاثر کریں گے۔"
اس نتیجے کی اہمیت کے بارے میں بات کرتے ہوئے ، پروفیسر ایشور ریڈی نے کہا ، "یہ نتائج نظریاتی طور پر ماہرین اور مشاہدہ کرنے والوں کی ایک بڑی جماعت کے لئے بہت ہی دلچسپی کا باعث ہوں گے۔ یہ آفاقی ماڈل پر لیتھیم کے وسیع تر مضمرات کی وجہ سے ہے ، جو بگ بینگ لیتھیم کی کثرت کی پیش گوئی کرتے ہیں ، انٹرسٹیلر میڈیم یا بہت چھوٹے ستاروں میں موجودہ مشاہدہ کیے گئے اقدار سے چار عنصر کم ہے ، جس سے یہ ظاہر ہوتا ہے کہ لیتھیم میں اضافہ ہورہا ہے۔کائنات میں لی انہانسمنٹ کےاعداد و شمار کے لیے پیداوار کی جگہوں کی شناخت اہم ہے اور ستاروں کے اندرونی کام کے بارے میں عمدہ بصیرت فراہم کرتی ہے۔ "
مزید تفصیلات کے لئے ، جناب رگھوبر سنگھ  سے رابطہ کیا جاسکتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-5085
(Visitor Counter : 118
صحت اور خاندانی بہبود کی وزارت
مرکز نےریاستوں اور مرکز کے زیر انتظام علاقوں کو دیئے گئے آکسیجن سپلائی کے آلات کاآغاز کرنے، قائم کرنے اور انکے کام کرنے کی صورتحال کا جائزہ لیا
میڈیکل آکسیجن ضروری سرکاری صحت کے لئےکارآمد ایک ضروری شے ہے: بحران کے حالات میں اس کی بغیر کسی رکاوٹ کے سپلائی
یقینی بنائیں کہ صحت سہولت سطح پر سپلائی،قیام اور مکمل طور پر کام کرنے والے آلات/نظاموں کے درمیان کوئی فرق نہ ہو
تمام آکسیجن آلات کی مکمل طور پر کام کی صلاحیت کو یقینی بنانے کے لئے ریاست ماک ڈرل کا انعقاد کریں گی
نئی دہلی،15دسمبر 2021/میڈیکل آکسیجن ایک ضروری عوامی صحت سےمتعلق سامان /شے ہے اور بحرانی حالات میں وافر مقدار میں اس کی بغیر کسی رکاوٹ کے سپلائی وبا سے نمٹنے کے لئے بے حد اہم ہے۔ اسے مرکزی صحت کے سکریٹری جناب راجیش بھوشن نے اجاگر کیا۔ انہوں نے آج ویڈیو کانفرنسنگ کے ذریعہ ریاستوں اور مرکز کے زیر انتظام علاقوں کے ساتھ میٹنگ سے خطا ب کرتےہوئے میڈیکل آکسیجن آلات  سے متعلق صورتحال اور ان کی تیاری کا جائزہ لیا۔
ریاستوں اور مرکز کے زیر انتظام علاقوں کو مطلع کیا گیا ہے کہ مرکزی حکومت نے پی ایس اے پلانٹس ، آکسیجن کنسنٹریٹر، وینٹی لیٹر، آکسیجن سلینڈر، لیکوڈ میڈیکل آکسیجن  پلانٹوں اور میڈیکل گیس پائپ لائن نظام  کےلئے آلات کی دستیابی، تکنیکی اور مالی مدد کے ذریعہ ان کی مدد کی ہے۔ ریاستوں سے اپیل کی گئی ہے وہ روزانہ انکی صورتحال کا جائزہ لیں اور نگرانی کریں تاکہ یہ یقینی بنایا جاسکے کہ اضلاع کو تقسیم شدہ اور صحت سہولیات میں قائم آلات اور نظاموں کے درمیان فرق صفر ہو، آلات اور نظاموں کو تقسیم کیا گیا ہے۔ کئی ریاستوں میں انہیں ضلع صحت خدمات میں نہیں بھیجا گیا اور جب تقسیم کیا گیا تو کچھ کو ابھی تک فعال نہیں بنایا گیا ہے۔ ریاست کے نوڈل افسران سے درخواست کی گئ ہے کہ بجلی سے متعلق اور سائٹ سے متعلق معاملوں کے حل کے لئے ڈی آر ڈی او ، ایچ ایل ایل انفراٹیک سروسیز  اور سینٹرل میڈیکل سروسیز  وغیرہ کے ساتھ تال میل کو کارگر بناکر انہیں دی گئی مجموعی طبی آکسیجن سپلائی بنیادی ڈھانچے کا تیزی سے کارروائی کو یقینی بنانا ہے۔
اب تک ملک میں مختلف ذرائع سے 3783 ایم ٹی  آکسیجن صلاحیت کے ساتھ کل 3236 پی ایس اے پلانٹ قائم کئے گئے ہیں۔ اس کے علاوہ ریاستوں کو پی ایم کیئر  اور ای سی آر پی 2  کے تحت 114000 آکسیجن کنسنٹریٹر دیئے جارہے ہیں۔
ریاستوں کو یہ بھی بتایا گیا ہے کہ 1374 اسپتالوں میں 958 ایل ایم او اسٹوریج ٹینک اور میڈیکل گیس پائپ لائن نظام قائم کرنے کے لئے انہیں ای سی آر پی 2 فنڈ منظور کیا گیا ہے۔ ریاستوں کو اس موقع کا استعمال گھریلو آکسیجن پیداوار صلاحیت بڑھانے اور سرکاری اسپتالوں میں میڈیکل گیس پائپ لائنوں کو فوری طور پر مکمل کرنے، قائم کرنے اور جاری رکھنے کو یقینی بنانے کی صلاح دی گئی ہے۔
ریاستوں کو زور دے کر کہا گیاہےکہ وہ تمام قائم اور فعال پی ایس اے پلانٹس کے ماک ڈرل کا پروگرام بناکر اسےمنعقد کریں تاکہ یہ یقینی ہوسکے کہ وہ پوری طرح سے کام کرنے کی حالت میں ہیں۔ ریاستوں سے یہ بھی کہاگیا ہےکہ وہ زیادہ دیر سے آکسیجن رپورٹ کو پورا کریں اور اسے دسمبر 2021 کے آخر تک نامزد پورٹل کے ذریعہ سے جمع کریں۔
مرکزی وزارت صحت پی ایس اے پلانٹس اور دیگر میڈیکل آکسیجن سے متعلق بنیادی ڈھانچہ اور رکھ رکھاؤ کے لئے تکنیکی ٹیکنیشئن اور ڈاکٹروں کی صلاحیت بڑھانے اور گنجائش بڑھانے کے لئے وسیع تربیتی پروگرام منعقدکررہا ہے۔
جائزہ میٹنگ میں ڈاکٹر منوہر اگنانی ، ایڈیشنل سکریٹری چیف سکریٹری  مشن ڈائریکٹر  اور تمام ریاستوں کے ریاستی نگرانی افسران نے حصہ لیا۔ اس میں کوئلہ، بجلی، ریلوے ، پیٹرولیم اور قدرتی گیس کی وزارتوں کے نمائندے بھی موجود تھے۔
ش ح۔ ش ت۔ج
Uno-14320
(Visitor Counter : 117